open-index/open-wikipedia-markdown huggingface dataset:
Kammlõng

**Kammlõng** oli villane lõng, millest kammiti eelnevalt välja lühikesed kiud ja prügi ning mille villakiud olid kedrates ühesuunalised. Kammlõng oli sile, pehme ja hästi ühtlane ning teda kedrati väga peeneks lõngaks. Sellest lõngast valmistati kõige paremad ja hinnalisemad kudumid ning kangad.

## Vaata ka
*lõng
*kangas
*lõim

## Viited
Sallitants

**Sallitants** on salliga tantsitav tants, mida tantsisid naised seltskonnas 18. ja 19. sajandil. 

Viitina mõisaproua Barbara Juliane von Krüdener, kes ka ise võlus mehi sallitantsuga, on seda oma raamatus "Valérie"  kirjeldanud järgmiselt:

: "Valérie palus endale ulatada oma rätiku – see oli tumesinine musliin, ta lükkas juuksed otsaesiselt kõrvale ja asetas rätiku oma juustele. Nüüd langes see ta meelekohtadest mööda õlgadele, ta otsaesine joonistus teravalt välja, otsekui iidsel raidkujul. Nüüd ei olnud ta juukseid enam näha, ta silmad sulgusid ja tavaline naeratus kadus vähehaaval, ta kallutas pead ettepoole, rätik libises vaikselt ta rinnal ristatud kätele. [...] Erinevad tantsufiguurid, mis kujutavad kord kohutavaid stseene, kord liigutavaid olukordi, on otsekui ilmekas keel, mis väljendab hinge ja tunnete voogamist. Kui tantsija kasutab puhtaid ja klassikalisi vorme, kui seda lisaks sellele toetab ka näo väljendusrikkus, on tantsu mõju kirjeldamatu. Leedi Hamilton, kellel olid kõik need haruldased eeldused, oli esimene, kes esitas selle dramaatilise, kui nii võib öelda, tantsu idee. Rätikut, ammuste aegade riietuseset *schalli* võib nii lihtsalt kasutada mitmete erinevate asjadena – nii drapeeringu kui ka loorina, see võib aeg-ajalt katta osa näost, andes sellele kirjeldamatult võluva väljendusrikkuse."

## Viited
Eesti Teatriliidu meespeaosatäitja auhind

**Eesti Teatriliidu meespeaosatäitja auhind** on üks Eesti teatri aastaauhindadest.

Auhinnaga kaasneb klaasikunstnik Ivo Lille loodud Theodori silm (rahastab EV Kultuuriministeerium) ja stipendium, mida rahastab Eesti Kultuurkapitali näitekunsti sihtkapital.

## Laureaadid

## Viited
Dębica

**Dębica** on linn Poolas Podkarpacie vojevoodkonnas, Dębica maakonna halduskeskus. Dębica asub Wisłoka jõe ääres, Tarnówist umbes 31 km idas ja Rzeszówist ligikaudu 43 km läänes.

Dębicat on esmamainitud 1293. aastal. Linnaõigused sai 1358. aastal. Esimese Poola jagamise tagajärjel läks linn 1772. aastal Habsburgide Austria keisririigi võimu alla. 1785. aastal kaotas Dębica linnaõigused, kuid sai need 1912. aastal tagasi.

Dębicas on sündinud helilooja ja dirigent Krzysztof Penderecki (1933–2020).

## Viited
Żarów

**Żarów** (saksa *Saarau*) on linn Poola Alam-Sileesia vojevoodkonnas Świdnica maakonnas, Żarówi valla halduskeskus. Żarów asub Świdnicast 10 km põhjas.

Kuni 1945. aastani oli asula Saksamaa koosseisus, linnaõigused sai 1954. aastal.

## Viited
Toortõlge

**Toortõlge** on esialgne, sageli sõnasõnaline viimistlemata tõlge.

## Vaata ka
*masintõlge
*reaalune tõlge
Dęblin

**Dęblin** on linn Poolas Lublini vojevoodkonnas Ryki maakonnas. Dęblin asub Wisła paremal kaldal, Lublinist umbes 60 km loodes.

Dęblinit on esmamainitud 1397. aastal. 1772. aastal läks Dęblin Esimese Poola jagamise tulemusel Habsburgide Austria keisririigi võimu alla. 1807–1815 oli Dęblin Varssavi hertsogiriigi piires. Neljanda Poola jagamise tulemusel läks Praszka 1815. aastal Venemaa Keisririigiga reaalunioonis olnud Poola Kuningriigi (nn. Kongressi-Poola) koosseisu.

Aastatel 1838–1845 rajas Venemaa Keisririik Dęblinisse Ivangorodi kindluse.

Alates 1927. aasta aprillist tegutses Dęblinis Poola Õhujõudude lennukool (*Wyższa Szkoła Oficerska Sił Powietrznych*).

Dęblin sai linnaõigused 13. novembril 1954.

## Viited
Wojkowice

**Wojkowice** (saksa *Woikowize*) on linn Poolas Sileesia vojevoodkonnas Będzini maakonnas. Wojkowice asub Katowice kesklinnast umbes 11 km põhjas.

Wojkowicet on esmamainitud 1371. aastal. Teise Poola jagamise tulemusel läks Wojkowice 1793. aastal Preisi kuningriigi võimu alla. Alates 1807. aastast oli Wojkowice Varssavi hertsogiriigi koosseisus. Neljas Poola jagamise tulemusel läks linn 1815. aastal Venemaaga reaalunioonis olnud Poola Kuningriigi (nn. Kongressi-Poola) koosseisu. Wojkowice sai linnaõigused 1962. aastal, kuid kaotas need 1977. aastal. Wojkowice sai linnaõigused tagasi 1992. aastal.

## Viited
Petrogradi saar

**Petrogradi saar** (vene *Петроградский остров*, soome *Koivusaari*) on saar Neeva suudmes Peterburis Petrogradi rajoonis.

Petrogradi saare pindala on 6,35 ruutkilomeetrit. Saare pikkus on 4,2 km, laius 2,5 km.
Peensulekalligraafia

**Peensulekiri** on teravatipulise peensulega kirjutatud kiri, mida iseloomustavad peenikeste juusjoontega vahelduvad paisjooned, **peensulekalligraafia** tunnuseks on kirjas tundlikult kasutatud vajutustugevustega saavutatud peente ja jämedate joone rütmiline vaheldumine ja ornamentaalsete keerunditega mänglemine.

Peensulekalligraafia on arenenud 16. sajandi kursiivkirjast, kuid selle kaldenurk on suurem kui enamikul kursiividel.

Peensulekirjade hulka kuuluvad 17. sajandi keskel välja kujunenud *[[roundhand]]* ehk *écriture anglaise*, 18.-19. sajandi saksa kirjutuskiri ning kurrentkiri.

## Viited
Pfalts

**Pfalts** (saksa keelest *Pfalz*, *Kaiserpfalz*, *Königspfalz*, mis oli tuletatud ladinakeelsest sõnast *palatium* 'palee', eriti just Rooma keisri palee tähenduses) oli keisri, kuninga või piiskopi residents varakeskaegsel Saksamaal. Pfaltsi ehitistekompleks koosnes administratiiv-, majandus- ja eluruumidest valitseja ning tema õukonna tarbeks. Oli kasutusel 9. sajandist 1250. aastateni, Karl Suure ajast Friedrich II valitsusaja lõpuni.

Pfaltside süsteemi tekkimine oli seotud varakeskaegsete valitsejate tavaga reisida valdustes ringi - et üht keskset valitsemiskeskust polnud, oli riigis palju analoogilisi pfaltse. Tuntuimad keisripfaltsid Saksamaal on Aachenis (enamuses hävinud), Goslaris, Paderbornis ja Ingelheimis.

## Viited
Kōfu

**Kōfu** (jaapani 甲府市) on linn Jaapanis, Yamanashi prefektuuri keskus. Kōfu asub sisemaal, umbes võrdsel kaugusel Nagoya ja Tōkyō vahel. 

Elanike arv oli 2019. aastal 187 985 ja pindala 212 km².

Suur osa linnast hävis USA õhurünnakus 6. juulil 1945.

2019. aastal anti linnale *[[chūkakushi]]* staatus.

## Vaatamisväärsused

* Kōfu loss
* Tsutsujigasaki loss
* Takeda pühamu
* Yamanashi teadusmuuseum

## Viited

## Välislingid

* Kōfu koduleht
Eesti Teatriliidu naiskõrvalosatäitja auhind

**Eesti Teatriliidu naiskõrvalosatäitja auhind** on üks Eesti teatri aastaauhindadest.

Auhinnaga kaasneb klaasikunstnik Ivo Lille loodud Theodori silm (rahastab EV Kultuuriministeerium) ja stipendium, mida rahastab Eesti Kultuurkapitali näitekunsti sihtkapital.

## Laureaadid

## Viited
Ameerika Ühendriikide kosmosevägi

**Ameerika Ühendriikide [[kosmosevägi]]** (inglise keeles *United States Space Force*; **USSF**) on Ameerika Ühendriikide relvajõudude kuues väeliik, mis tegeleb sõjaliste operatsioonidega kosmoses.

2019. aasta detsembris loodud kosmosevägi on ühtlasi esimene väeliik, mis on formeeritud pärast iseseisva Ameerika Ühendriikide õhuväe asutamist 1947. aastal.

Kosmosevägi allub õhuväeministeeriumile, mis omakorda kuulub kaitseministeeriumi koosseisu. Kosmoseväe kõrgeim sõjaväelane on kosmoseoperatsioonide ülem, kes allub vastavalt nii kaitse- kui ka õhuväeministrile. Kosmoseoperatsioonide ülem on ühtlasi staabiülemate ühendkomitee liige.

## Struktuur
* Kosmosoperatsioonide väejuhatus (SPOC) – Vandenbergi õhuväebaas, California
**  21. kosmosetiib (21 SW) – Petersoni õhuväebaas, Colorado
**  30. kosmosetiib (30 SW) – Vandenbergi õhuväebaas, California
**  45. kosmosetiib – Patricki õhuväebaas, Florida
**  50. kosmosetiib (50 SW) – Schireveri õhuväebaas, Colorado
**  460. kosmosetiib (460 SW) – Buckley õhuväebaas, Colorado
**  614. õhu- ja kosmoseoperatsioonide keskus (614 AOC) – Vandenbergi õhuväebaas, California
*  Kosmose ja raketisüsteemide keskus (SMC) – Los Angelese õhuväebaas, California
**  61. õhuväebaasigrupp (61 ABG) – Los Angelese õhuväebaas, California
## Vaata ka
*Põhja-Ameerika õhu- ja kosmosekaitse väejuhatus
## Viited

## Välislingid
* 
* Ametlik koduleht
Nowogród Bobrzański

**Nowogród Bobrzański** (saksa *Naumburg am Bober*) on linn Poolas Lubuszi vojevoodkonnas Zielona Góra maakonnas, Nowogród Bobrzański valla halduskeskus. Nowogród Bobrzański asub Bóbri jõe ääres, Zielona Góra kesklinnast umbes 23 km edelas.

Linna kohal asus varem lääneslaavlaste linnus. Linnaõigused sai asula enne 1314. aastat (võimalik, et 1238. aastal). 1945. aastal läks Naumburg am Bober Poola koosseisu ja kaotas linnaõigused. Nowogród Bobrzański sai linnaõigused tagasi 1988. aastal.

## Viited
Onu Sam

**Onu Sam** (inglise keeles **Uncle Sam** või **Uncle Samuel**, initsiaalidena US) on Ameerika Ühendriikide (U.S.) riiklikult üldtunnustatud personifikatsioon, mis võeti kasutusse 1812. aasta sõja ajal ja oli väidetavalt nimetatud Samuel Wilsoni järgi.

## Vaata ka
*John Bull
Föderaalne Maksuamet

**Föderaalne Maksuamet** on Venemaa rahandusministeeriumi haldusalas toimiv täitevvõimu organ, mis alustas selle nimetuse all tegevust 2004. aasta 19. märtsil.

2010. aasta lõpu seisuga oli ameti palgal ligikaudu 170 000 inimest, 2016. aasta lõpu seisuga oli töötajaid ligi 150 000.

## Viited

## Välislingid
Kalle Kaupmees

**Kalle Kaupmees** (sündinud 17. jaanuaril 1950 Tallinnas) on eesti jalgrattur.

Ta lõpetas 1969. aastal Tallinna 4. Keskkooli.

Ta hakkas sportima 8-aastaselt võimlemistreener Aleksander Tšesnokovi õpilasena, 1960. aastal jätkas Kiira Auliku korvpallitreeningutel. Jalgrattasõitu hakkas harrastama 1964. aastal Tallinna Mererajooni Spordikoolis Rein ja Helvi Roosi juhendamisel.

Ta on tulnud aastatel 1970–1976 14 korda maantee- ja trekisõidus Eesti meistriks (sealhulgas 6 korda individuaalselt). 1974 Eesti rekordi (4.40,66) püstitajaid meeskondlikus jälitussõidus. Msp maantee- (1968) ja trekisõidus (1974).

Ta on töötanud Tallinna Mererajooni Spordikoolis mehaanikuna. 1977. aastast on ta tegutsenud kullassepana.

## Välislingid
* Biograafia ESBL-is
Kuźnia Raciborska

**Kuźnia Raciborska** (saksa *Ratiborhammer*) on linn Poolas Sileesia vojevoodkonnas Racibórzi maakonnas, Kuźnia Raciborska valla halduskeskus. Kuźnia Raciborska asub Racibórzist umbes 14 km põhjakirdes.

Kuni 1945. aastani oli asula Saksamaa koosseisus. Linnaõigused sai Kuźnia Raciborska 1967. aastal.

## Viited
Muumia (pigment)

**Muumia**, ka **muumiamust** või **Egiptuse pruun**, on pruunikaspunane orgaaniline asfalditaoline mittevalguskindel värvipigment. Pigmendi päritolu on ebamäärane, seda on seostatud ka palsameeritud inim- või loomasäilmete töötlemissaadustega, mis sisaldasid olulisel määral bituumenit ja palsameerimisvaike. 

19. sajandil kasutati seda ühe akvarellvärvipigmendina. Pigment oli müstilise päritolu tõttu hinnatud maalimispigment 19. sajandi prerafaeliitide hulgas. Arvatavasti on vähemalt osal juhtudel pigmendi koostis olnud vaid asfalt või bituumen ning pruunid raudoksiidi sisaldavad muldpigmendid. 20. sajandi algul kadus muumiapigment käibelt.

## Ajaloost
16. sajandil oli Egiptusest toodud muumiapulber, millele omistati üleloomulikke raviomadusi, müügil Euroopa apteekides ja seda kasutati nii sees- kui ka välispidise ravimina. Õigupoolest pärineb arvatav vanim teade muumiapulbri kasutamisest pigmendina juba 12. sajandist. Pigmendi suurem populaarsus algab 18. sajandist, toonases allikas "Compendium of Colours and Other Materials Used in the Arts" (London, 1797) loetakse muumia "lihakamat osa" kõige ilusamaid värve andvaks. George Keate'i luuletus "Epistle to Angelica Kauffman" (1781) ülistab kunstnikku, kes kasutab muumiamusta ja laseb muumial elada oma maalide kaudu igavesti. Kunstnik ja ajaloolane Sally Woodcock peab võimalikuks, et pigmendi suur populaarsus peitus lihtsas saamis- ja käsitsemisviisis ning kohe ja kergelt saavutatavas tulemuses paberil või lõuendil.

18. ja 19. sajandil toodeti ja müüdi muumiapigmendist tehtud värvi suurtes kogustes kogu Euroopas. 1809. aastast pärineb teade Briti keemiku George Fieldi kohta, kes on saanud kätte muumiasaadetise William Beecheylt pruuni pigmendi valmistamiseks. A. H. Churchi käsiraamat "The chemistry of paints and painting" kirjeldab uhmerdatud säilmeid sisaldavat muumiavärvi puhtast bituumenist kergemini sulatatavana ning tsiteerib Londoni värvikaupmeest, kelle teatel jätkub ühest muumiast klientide vajaduste rahuldamiseks 20 aastaks.

19. sajandi lõpul või 20. sajandi algul hakkas pigment oma populaarsust minetama keemilise ebastabiilsuse ja stabiilsemate asendajate ilmumise tõttu, samuti ajakirjanduse mõjul. Üks põhjus oli ka selles, et üha raskem oli hankida pigmendi toormaterjaliks sobivaid säilmeid.

## Vaata ka
* *[[caput mortuum]]*
* bituumen

## Viited

## Välislingid
* P. McCouat. The Life and Death of Mummy Brown. - Journal of Art in Society. 2013. - artinsociety.com
* Mummy Brown – the 16th century paint made from ground up mummies. - ancient-origins.net
* R. Leopoldina Torres. A Pigment from the Depths. - harvardartmuseums.org
* S. Woodcock. Body Colour: The Misuse of Mummy. – The Conservator 20 (1996): 87
Lähistroopiline mussoonkliima

**Lähistroopiline mussoonkliima** on kliimatüüp, millele on iseloomulikud kuiv ja soe talv ning palav ja niiske suvi. 

Lähistroopilise mussoonkliima levikuala on Aasias Jaapani kesk- ja lõunaosa, Hiina idaosa,  Aafrika kagurannik, Põhja-Ameerika kaguosa, Lõuna-Ameerika kaguosa (Brasiilia lõunaosa, Argentina idaosa, Uruguay), Austraalia idaosa.
Żarki

**Żarki** on linn Poolas Sileesia vojevoodkonnas Myszkówi maakonnas, Żarki valla halduskeskus. Żarki asub Myszkówist umbes 7 km kirdes.

Żarki sai linnaõigused enne 1382. aastat. 1664. aastal sai linn tulekahjus rängalt kannatada. Teise Poola jagamise tulemusel läks linn 1793. aastal Preisi kuningriigi võimu alla. Alates 1807. aastast oli Żarki Varssavi hertsogiriigi piires. Neljas Poola jagamise tulemusel läks linn 1815. aastal Venemaaga reaalunioonis olnud Poola Kuningriigi (nn. Kongressi-Poola) koosseisu. Żarki kaotas linnaõigused 1870. aastal, kuid sai need 1949. aastal tagasi.

## Viited
Radzionków

**Radzionków** (saksa *Radzionkau*) on linn Poolas Sileesia vojevoodkonnas Tarnowskie Góry maakonnas. Radzionków asub Tarnowskie Góryst umbes 6 km kagus ja Bytomi kesklinnast umbes 6 km põhjas.

Küla on esmamainitud 1326. aastal. Kuni 1922. aastani oli asula Saksamaa koosseisus, siis läks rahvahääletuse tulemusel Poolale. 1951. aastal sai Radzionków linnaõigused, kuid kaotas need 1975. aastal. 1. jaanuaril 1998 sai Radzionków linnaõigused tagasi.

## Viited
Bierne

**Bierne** (prantsuseflaami: *Bieren*) on vald Põhja-Prantsusmaal Nordi departemangus Coudekerque-Branche'i kantonis.

## Ajalugu

1436. aastal oli Wautier de Ghistelles *seigneur d'Ekelsbeke et de Ledringhem* (Esquelbecqi ja Ledringhemi isand) ning *La Madeleine* haigla juhataja Bierne'is.

## Viited
Cappelle-la-Grande

**Cappelle-la-Grande** (hollandi *Kapelle*) on vald Põhja-Prantsusmaal Nordi departemangus Coudekerque-Branche'i kantonis.

## Vaata ka

* Cappelle-la-Grande Open

## Viited
Christoph Vitzthum

Krahv **Carl Christoph Eric Vitzthum von Eckstädt** (sündinud 1969) on Soome tippjuht, kes on Fazeri president ja tegevjuht alates 2013. aastast. Vitzthum on olnud ka Konecranesi juhatuse esimees alates 2016. aastast.

Enne Fazeriga liitumist töötas Vitzthum Wärtsilä juures, kus ta alustas töist elu ärikontrolörina aastatel 1997–1998 ning töötas seal ka grupiteenistuse juhina aastatel 2009–2013. Pärast Stig Gustavsoni tagasiastumist 2016. aastal valiti Vitzthum Konecranesi juhatuse esimeheks 2016. aasta kevadel. Ühtlasi on ta töötanud Oras Investi direktorite nõukogus alates 2013. aastast ja Rootsi investeerimisfirmas Nordstjerna alates 2017. aastast.

Christoph Vitzthum on kaitsnud magistrikraadi majanduses Svenska Handelshögskolanis.
Coudekerque-Branche

**Coudekerque-Branche** (hollandi *Nieuw-Koudekerke*) on vald Põhja-Prantsusmaal Nordi departemangus Coudekerque-Branche'i kantonis.

See jääb Dunkerque'ist kagusse ja on Dunkerque'i suurim eeslinn.

## Viited
Steene

**Steene** (flaami keelest; tänapäevases hollandi kõnepruugis *Stene*) on vald Põhja-Prantsusmaal Nordi departemangus Coudekerque-Branche'i kantonis.

## Viited
Téteghem-Coudekerque-Village

**Téteghem-Coudekerque-Village** on vald Põhja-Prantsusmaal Nordi departemangus Coudekerque-Branche'i kantonis. Vald loodi 1. jaanuaril 2016 ning koosneb endistest Téteghemi ja Coudekerque-Village'i vallast.

## Viited
Croix (Nord)

**Croix** on vald Põhja-Prantsusmaal Nordi departemangus Croix' kantonis.

Poeketi Auchan peakorter asub Croix's.

## Vaata ka
* Villa Cavrois

## Viited
Kassoon

**Kassoon**, ka ***cassone*** (itaalia keeles *cassone* 'kirst') oli 15.-16. sajandi Itaalias pulmakirst, mis kingiti pruudile kaasavaraks ning viidi pulmas pruutpaari järel nende majja. Kassoon oli suur piklik, rikkalikult maalingute või nikerdustega kaunistatud kast, mida kasutati rõivaste ja majapidamistarvete hoidmiseks ning mida sai kasutada ka istmena või magamisasemena.

## Cassone Adimari
"Cassone Adimari" on 15. sajandi kunstniku Lo Scheggia temperamaal piklikul kitsal puutahvlil. 1450. aastate paiku loodud muusikute ja tantsijate stseeniga maal kujutab mõjukatest perekondadest pärit Boccaccio Adimari ja Lisa Ricasoli pulmapidu 1420. aastal ning on osa uurijate arvates kunagine *cassone* osa.

## Vaata ka
* Kirst
* Laegas
* Lembekast

## Viited

## Välislingid
* Pulmapeo rongkäiku kujutava reljeefiga kassoon Metropolitani Kunstimuuseumis
* Trapezundi vallutamist kujutava maalinguga kassoon Metropolitani Kunstimuuseumis
* Elaine Hoysted. Cassone with the Conquest of Trebizond. All the items a bride would need. - Khan Academy (artikkel pulmakirstudest ja ühest museaalist)
Piigat

**Piigat** ehk **piigart** on ujuvvahendi välistekilt või katuselt sademe- ja pesuvee üle parda juhtimiseks mõeldud väike toru või ava. 

## Kirjeldus
Üldjuhul asuvad piigatid umbreelinguga või tekirandiga (madala äärisega) varbreelinguga välistekkide servades. Sinna kogunev vesi valgub lühikestesse piigatitorudesse, mis algavad tekil ja lõpevad pardas. Tugevama vihma või teki pesemise korral piigatitorukesest alla voolav vesi purskub pardaavast nurga all väljudes sageli veidi eemale ja jättes pardale ajapikku natuke väiksema jälje. Kaatritel ja teistel väiksematel tekiga veesõidukitel on torukese asemel lihtsalt teki serva ja reelingu kokkupuutekohal väike piigatiava, kust vesi välja valgub. Tormise ilmaga lainetusega tekile sattuva rohkema vee ära juhtimiseks on umbreelinguga veesõidukitel reelingus eraldi suuremad avad - tormiluugid.

Piigat võib asuda ka ujuvvahendi vahetekil, juhtides vahetekile sattunud vee pilssi.

## Vaata ka
* Klüüs
* Laevatekk

## Välislingid
* Mereviki.ee
Pszów

**Pszów** (saksa *Pschow*) on linn Poolas Sileesia vojevoodkonnas Wodzisław Śląski maakonnas. Pszów asub Wodzisław Śląskist umbes 7 km loodes.

Pszówi on esmamainitud 973. aastal. Oli kuni 1922. aastani Saksamaa koosseisus, läks siis rahvahääletuse tulemusel Poolale. Pszów sai linnaõigused 1954. aastal, kuid kaotas need 1975. aastal ja muudeti Wodzisław Śląski osaks. 1995. aastal sai Pszów erladi linna staatuse tagasi.

## Viited
Kłobuck

**Kłobuck** (saksa *Klobutzko*) on linn Poolas Sileesia vojevoodkonnas, Kłobucki maakonna ja Kłobucki valla halduskeskus. Kłobuck asub Częstochowa kesklinnast umbes 16 km loodes.

Kłobuck sai linnaõigused ajavahemikul 1339–1344. Teise Poola jagamise tulemusel läks linn 1793. aastal Preisi kuningriigi võimu alla. Alates 1807. aastast oli Kłobuck Varssavi hertsogiriigi piires. Neljas Poola jagamise tulemusel läks linn 1815. aastal Venemaaga reaalunioonis olnud Poola Kuningriigi (nn. Kongressi-Poola) koosseisu. 1870. aastal kaotas Kłobuck linnaõigused, kuid sai need 1919. aastal tagasi.

## Viited
Külimit (mõõtühik)

**Külimit** oli põline eesti viljamõõt. Selle mahumõõdu võtsid 13. sajandil üle ka maa vallutanud sakslased, andes mõõdule siin nimeks *külmit* või ka *külmet*. Külimitu suurus on aegade jooksul ning paikkonniti olnud erinev. 

18. - 19. sajandil:
*Põhja-Eestis oli külimit 12 toopi, 3 külimittu oli 1 Tallinna vakk.
*Lõuna-Eestis oli külimit kas 18 toopi (3 külimittu võrdus 1 Riia vakk) või ka 9 toopi (3 külimittu samuti 1 Riia vakk).
*Pärnus oli külimit 13,5 toopi ja 4 külimittu oli 1 Riia vakk.
 
Läänemurdes oli viljamõõdu ja külvivahendi nimetuseks *peks*, mille mahuks oli 12 toopi. Lõuna-Eestis oli nende nimeks ka *seek*, mille maht oli 18 toopi.
 
## Viited
Eesti Lennuspordi Föderatsioon

**Eesti Lennuspordi Föderatsioon** (lühend **ELF**) on  Eesti lennuklubides lennuspordiga tegelevate huviliste üleriigiline spordiliit ja mittetulunduslik ühing (MTÜ).

Eesti Lennuspordi Föderatsioon on Eesti Olümpiakomitee ja Rahvusvahelise Lennuspordiföderatsiooni (Fédération Aéronautique Internationale – FAI) liige.
Igast FAI liikmesriigist peab üks organisatsioon olema NAC (National Airsport Control) esindaja, milleks Eestis on ELF. NAC ülesandeks on esindada liikmesriigi huve FAI administratsioonis ning osaleda FAI tegevuses.

ELF-i kaudu saavad lennuspordiga tegelevad Eesti alalised elanikud taotleda FAI võistluslitsentse. ELF registreerib saavutatud rekordeid ja võistlusi Eestis, koordineerib spordikohtunike tööd ja nende kvalifitseerimist ning muud seotud tegevust. 
ELF väljastab hobilendurite, langevarjurite, tiibvarjurite ja motovarjurite võistlejaile võistluslitsentse  liikmesklubide kaudu.

## Ajalugu
23.–28. juulil 1938 Berliinis peetud konverentsil võeti Eesti Aeroklubi FAI Rahvusvahelise Lennuspordi Liidu liikmeks, ning selle otsusel määrati Eesti Aeroklubi FAI ametlikuks ainuesindajaks Eestis. Seega sai Eesti Aeroklubi ainsaks seaduslikuks kanaliks, mille kaudu sai esindada Eesti lennusporti ning registreeriti lennuspordisaavutused ja rekordi esildised, mis polnud Eesti Aeroklubis registreeritud, ei leidnud tunnustamist ei Eestis ega ka rahvusvaheliselt.

## Viited

## Välislingid
* Eesti Lennuspordi Föderatsiooni koduleht
Van Dycki pruun

**Van Dycki pruun**, nimetatud flaami maalikunstniku Anthonis van Dycki järgi, ehk **kasseli pruun** või **kasselpruun**, ka **kölni muld**, on 90% orgaanilisest ainesest koosnev pruun looduslik värvipigment, mida saadakse pruunsöest, turbast või nende sisaldusega mullast. Sisaldab osaliselt hüdreeritud raud(III)oksiidi, osaliselt hüdreeritud mangaanoksiidi ja huumushappeid.

Värvainete indeksis kannab looduslik van Dycki pruun tähiseid NBr8 (Natural Brown 8) ja 77727.

## Sõnavara
Eesti keeles pole pigmendi nimetusest tuletatud värvuse nimetust, ingliskeelsed *Van Dyck brown* ning *Vandyke brown* on eesti keelde tõlgitud kui *sügavpruun*.

## Omadused
Värvus võib värvikihi paksusest ja kihtide arvust sõltuvalt varieeruda puhtast mustast punakasvioletse varjundiga kuni hallika pruunini. Pigment on laseeriv ja vähese katvusega, otseses päikesevalguses kergesti pleekiv. Eri piirkondadest pärit pigmendid võivad omadustelt, koostiselt ja värvuselt kergelt erineda. Ei lahustu naftast saadud lahustites, näiteks petrooleumis, kuid huumushapete tõttu lahustub aluselises keskkonnas. Põleb tõrvja suitsuga ja jätab halli põlemisjäägi. Pole ilmastikukindel, ei soovitata kasutada välistingimustes.

## Asendajad
Tänapäeval müüakse sama nime all sarnase värvusega, kuid teise koostisega pigmente, tuntuimad asendajad on mangaanhüdroksiid (Pigment Brown 8) ja huumushappe naatriumisoolad (Pigment Brown 12), mõlemad sügava tumepruuni värvusega.

Sarnase tooniga on puusöe- või mangaanmustast ja sünteetilistest raudoksiididest kokku segatud värv  või mõni bituumenit sisaldav pruun pigment.

## Ajaloost
Esineb maalikunstis alates 17. sajandist. Saksamaal olid värvipigmendi saamise piirkonnad Kasseli ja Kölni ümbrus, mille järgi on pigment samuti nimetatud. Palju kasutas seda Peter Paul Rubens, kes pigmenti kuldookriga segades saavutas pehme läbipaistva pruuni tooni, mis eriti hästi on säilinud vaigust valmistatud maalilakkide all. 19. sajandil kasutati Van Dycki pruuni massiliselt nii õli- kui ka akvarellvärvis.

Hiljem on värvi sageli kasutanud Bob Ross oma telesaates "The Joy of Painting".

## Viited

## Välislingid
* Van Dycki pruun portaalis colourex.com
* Van Dycki pruun veebinäitusel Pigments Through the Ages
* Van Dycki pruun kunsti- ja konserveerimismaterjalide andmebaasis CAMEO
* Van Dyke Brown. - naturalpigments.com (muldpigment, milles on ülekaalus ligniidist stabiilsemad pürolusiit ja götiit)
Poręba

**Poręba** (saksa *Poremba*) on linn Poolas Sileesia vojevoodkonnas Zawiercie maakonnas. Poręba asub Zawierciest vahetult läänes.

Küla nimega Czarna Poręba oli olemas juba 14. sajandil. Teise Poola jagamise tulemusel läks Poręba 1793. aastal Preisi kuningriigi võimu alla. Alates 1807. aastast oli Poręba Varssavi hertsogiriigi piires. Neljas Poola jagamise tulemusel läks Poręba 1815. aastal Venemaaga reaalunioonis olnud Poola Kuningriigi (nn. Kongressi-Poola) koosseisu. Poręba sai linnaõigused 1973. aastal. 1975. aastal liideti Poręba Zawierciega. 1982. aastal sai Poręba iseseisva linna staatuse tagasi.

## Viited
Yamanashi

**Yamanashi** (jaapani 山梨市) on linn Jaapanis Yamanashi prefektuuris. Yamanashi asub sisemaal, lõunaosa on tasane, põhjaosa mägine.

Elanike arv oli 2019. aastal 34 738.

Yamanashi küla loodi 1942. aastal Higashiyamanashi ringkonna kahe küla liitmise teel. 1954 loodi Yamanashi linn kui liideti Kusakabe ja Kanoiwa alev ning Yamanashi, Yawata, Iwade, Goyashiki ja Hikawa küla.

## Viited

## Välislingid

* Yamanashi koduleht
Aru mõis III (Peetri)

**Aru mõis** (saksa keeles *Arro*) oli karjamõis Järvamaal Peetri kihelkonnas.
 

## Vaata ka

* Aru mõis I (Peetri) (rüütlimõis)
* Aru mõis II (Peetri) (poolmõis)

## Viited


## Välislingid

*
Külakiik

**Külakiik** on suur ühiskiik küla peoplatsil. Sarnane külakiige traditsioon on omane Eestile, Soomele ja Karjalale.


File:Kiigel, AM 13337 G 4155.tif|Kiigel (19. sajand)
File:Johannes Pääsuke 214 284.jpg|Poisid kiike üle võlli ajamas Ohessaare külas Saaremaal (1913)
File:Külakiik Sadrametsas 1910, VKF254 2F-n 1.jpg|Külakiik Sadrametsas, endises Viitina vallas (1910)
File:Võmmorski küla setud kiigu juures 1913, 116973 ERM Fk213 339.jpg|Võmmorski küla setud kiige juures (1913)
File:Kiigelised Maruhas 1911, ERMFk151 6 1.jpg|Kiigelised Maruhas eesti asunduses Põhja-Kaukaasias (1911)
File:Jaanipäev Annas 93 (32).jpg|Külakiige kasutamine Anna külas 1993. aasta jaanipäeval


## Viited

* OpenStreetMapi andmebaasi kantud külakiiged
* 
*
Alexander Schallenberg

**Alexander Georg Nicolas Christoph Wolfgang Tassilo Schallenberg** (sündinud 20. juunil 1969 Bernis) on Austria jurist, diplomaat ja poliitik. 

Schallenberg sündis aastal 1969 Bernis diplomaadi pojana. Diplomaadi pojana on ta reisinud Indias, Hispaanias ja Prantsusmaal. Ta on õppinud õigusteadust Viini Ülikoolis ja *Université Paris II Panthéon-Assas*'is. Ta on täiendanud end Brugge Euroopa Kolledžis.

Aastal 1997 astus ta Austria välisministeeriumi teenistusse. Aastatel 2000–2005 juhtis ta Austria alalise esinduse Euroopa Liidus juriidilist osakonda Brüsselis. 2006. aastal sai temast tollase välisministri Ursula Plassniku pressiesindaja ning ta jätkas seda tegevust oma järeltulija Michael Spindeleggeri alluvuses. 

Välisminister Sebastian Kurzi juhtimisel määrati Schallenberg 2013. aastal strateegilise välispoliitika planeerimise üksuse juhiks. 2016. aastal sai temast välisministeeriumi Euroopa osakonna juhataja. 2019. aasta 3. juunil sai Schallenbergist Kurzi valitsuse Austria välisminister.

9. oktoobril 2021 nimetati Schallenberg liidukantsleri kohusetäitjaks, ametisse astus ta 11. oktoobril. Sama aasta 6. detsembril teatas ta ametist tagasiastumisest ning temast sai Karl Nehammeri valitsuses uuesti välisminister.
Eesti Teatriliidu muusikaauhind

**Eesti Teatriliidu muusikaauhind** on üks Eesti teatri aastaauhindadest. 

Auhinnaga kaasneb klaasikunstnik Ivo Lille loodud Theodori silm (rahastab EV Kultuuriministeerium) ja stipendium, mida rahastab Eesti Kultuurkapitali näitekunsti sihtkapital.

## Laureaadid

## Viited
Bisterpruun

**Bisterpruun** või **bistripruun** on kerge hallika varjundiga tumepruun värvus, üks pruunidest värvitoonidest, mis vastab värvipigment bisteri ja sellega tehtud joonistuste toonile.

Kunstitarvete müüjad on kohati kasutanud toote kirjeldamisel värvuse nimetust, kuid jätnud selle tõlkimata (*bistre*).

## Pildid

The Owl&#039;s Nest Bosch.jpg|Hieronymus Bosch. Öökulli pesa. Bistrijoonistus, 1505-1516
Nicolas Poussin - Two Silver Birches, the Front One Fallen, c. 1629 - Google Art Project.jpg|Nicolas Poussin. Kaks kaske. Grafiitpliiats, pintslijoonistus bistriga. 1629
Antonius Musa. Bistre wash with pencil underdrawing. Wellcome V0004186.jpg|Antonius Musa skulptuur Vatikani Muuseumis. Bisterlaveering pliiatsijoonistusel


## Viited
Rasmus Kull

**Rasmus Kull** (sündinud 3. augustil 1984 Vaidaveres) on eesti ooperilaulja (tenor).

## Haridus
Rasmus Kull lõpetas 2006. aastal Tartu Ülikooli inglise keele ja kirjanduse erialal ja aastal 2008 Glasgow' Ülikooli magistrikraadiga (MLitt) foneetika ja sotsiolingvistika erialal. Aastal 2011 lõpetas ta Heino Elleri nimelises Tartu Muusikakoolis Viviane Kallaste lauluklassi ja 2014 Eesti Muusika- ja Teatriakadeemia klassikalise laulu erialal (õpetaja Taavi Tampuu) ning jätkab samas magistriõpinguid.

Ta on osalenud professor Eva Märtsoni ja professor Alexander Schmalczi Saksa *lied*’i meistrikursustel ning Vanemuise solistidele korraldatud professor Jenny Anvelti ooperilaulu meistrikursusel.

## Lauljakarjäär
Aastast 2008 on Rasmus Kull osalenud solisti ja kooriartistina Vanemuise muusikalavastustes, alates 2013 on ta Vanemuise ooperisolist. 

Ta on olnud Savonlinna Ooperifestivali koori liige ja aastal 2013 esines koos Eesti Filharmoonia Kammerkooriga Aix-en-Provence’i ooperifestivalil.

## Tunnustus

* 2019 Eesti Teatriliidu muusikaauhind

## Viited
Taavi Kull

**Taavi Kull** (sündinud 6. oktoobril 1984) on eesti dirigent.

## Haridus
Taavi Kull lõpetas 2004. aastal Tallinna Muusikakeskkooli klaveri ja koorijuhtimise erialal. Seejärel õppis ta Eesti Muusika- ja Teatriakadeemias koori- ja orkestridirigeerimise erialal professor Toomas Kapteni ja professor Paul Mägi juhendamisel. 2010. aastal astus Taavi Kull Stockholmi Kuningliku Muusikakõrgkooli magistrantuuri, kus teda õpetasid professor Daniel Harding ja professor Cecilia Rydinger-Alin. Taavi Kull on osalenud Neeme ja Paavo Järvi meistrikursustel ning Roland Zollmanni, Lutz Köhleri ja Paul Mägi meistriklassides.

## Dirigendikarjäär
2014. aastast töötab Taavi Kull Vanemuise teatris dirigendina. 2015. aastal debüteeris ta Eesti muusika päevadel Eesti Riikliku Sümfooniaorkestri ees.

Ta on osalenud dirigendi assistendina ooperite väljatoomisel, olnud muusikajuhi assistent ja muusikajuht ning dirigeerinud oopereid. Muu hulgas on ta olnud Berliinis esietendunud Age Veeroosi "Gridi" ning Eesti Muusika- ja Teatriakadeemia nüüdisooperiprojekti "Korduma kippuvad küsimused" muusikajuht.

## Tunnustus

* 2018 Eesti Teatriliidu muusikaauhind (koos ooperi "Tulleminek" lavastuse meeskonnaga: Märt-Matis Lille, Taago Tubina ja Jan Kausiga). 

## Isiklikku

2023. aasta suvel abiellus ta näitleja Kärt Tammjärvega.

## Viited
Leśnica

**Leśnica** (saksa *Leschnitz*) on linn Poolas Opole vojevoodkonnas Strzelce Opolskie maakonnas, Leśnica valla halduskeskus. Leśnica asub Strzelce Opolskiest umbes 12 km edelas.

Asulat on esmamainitud 1217. aastal. Linnaõigused sai enne 1382. aastat. Kuni 1945. aastani oli linn Saksamaa koosseisus.

## Viited
Wołczyn

**Wołczyn** (saksa *Konstadt*, varem ka *Constadt*) on linn Poolas Opole vojevoodkonnas Kluczborki maakonnas, Wołczyni valla halduskeskus. Wołczyn asub Kluczborkist umbes 12 km lääneloodes.

Konstadt sai linnaõigused 1261. aastal. Kuni 1945. aastani oli linn Saksamaa koosseisus.

## Viited
Eesti-Maruhha

**Eesti-Maruhha** (vene keeles *Эсто-Маруха*) oli eesti küla Venemaa keisririigis Kubani oblastis ja Nõukogude Venemaal Maruhha jõe ääres.

1923. aastal viidi selle elanikud kolme uude külla:
*Novo-Estonka (*Новоэстоновское*) 6–7 kilomeetrit Otradnaja staniitsast üle Urupi jõe mägede poole
*Panaatovka (*Банатовское*)
**Петровское*  
Nendest küladest pärit inimestele on mälestuskivi Tallinna Pärnamäe kalmistu vana kabeli juures.

Tänapäeval asub Karatšai-Tšerkessias küla kohal Maruhha küla.

## Kirjandus
*August Nigol. "Eesti-Maruha". // Eesti asundused ja asupaigad Wenemaal. Tartu 1918. Lk 68
Monika-Evelin Liiv

**Monika-Evelin Liiv** (sündinud 26. detsembril 1979 Tõrvas) on eesti ooperilaulja (metsosopran).

## Haridus
Monika-Evelin Liiv lõpetas 2007. aastal Eesti Muusika- ja Teatriakadeemia (professor Mati Palmi lauluklassi). Ta on õppinud laulmist ka Leedu Muusikaakadeemias Sigutė Stonytė lauluklassis ja täiendanud end Maria teatri noorte lauljate suveakadeemias Mikkelis (2005), samuti I. Gavrilovici, M. Acda, L. Gergijeva, H. Hölli, M. Cleva, V. Atlantovi ja J. Goldbergi meistriklassides.

## Lauljakarjäär
Aastatel 2007–2009 osales Monika-Evelin Liiv Londoni Kuninglikus Ooperis Jette Parkeri noorte artistide programmis. 2011. aastal laulis ta Costa Ricas Prokofjevi kantaati „Aleksandr Nevski“ ja Mozarti reekviemi Costa Rica Riikliku Sümfooniaorkestri saatel ning 2012. aastal Iisraeli Ooperis Suzuki rolli Puccini ooperis „Madama Butterfly“. 2013. aastal esitas ta Verdi reekviemis metsosoprani partiid Prantsusmaal Orchestre de Picardie’iga ja 2014. aastal Londoni Kuninglikus Ooperis.

## Tunnustus

* 2012 – stipendium "Ela ja sära"
* 2013 – Eesti Teatriliidu muusikaauhind
* 2015 – Eesti Kultuurkapitali helikunsti sihtkapitali aastapreemia (väljapaistvad esinemised rahvusvahelistel ooperi- ja kontserdilavadel)
* 2017 – Eesti Teatriliidu muusikaauhind 
* 2022 – Eesti Kultuurkapitali helikunsti sihtkapitali aastapreemia väljapaistvate ooperirollide eest rahvusvahelistel ooperilavadel ning sooloesinemiste eest kodu- ja välismaal.

## Viited

## Välislingid

* Monika-Evelin Liiva veebisait
Mart Madiste

**Mart Madiste** (sündinud 14. augustil 1969 Tallinnas) on eesti laulja (tenor). 

## Haridus
Mart Madiste lõpetas 1987. aastal Tallinna 1. Keskkooli ja 1997. aastal Georg Otsa nimelise Tallinna Muusikakooli (Henn Eeriku klassi). 1998–2000 õppis ta Eesti Muusikaakadeemias Matti Pelo klassis, 1996–2000 täiendas end samas Virgilijus Noreika ja Helin Kapteni juures. 

## Lauljakarjäär
Aastatel 1990–1999 laulis ta rahvusooperi Estonia kooris ja 1999. aastast on Estonia solist. 

Tema repertuaari kuuluvad Verdi ooperitest sellised rollid nagu Alfredo („La traviata“), Hertsog („Rigoletto“) ja Riccardo („Maskiball“), Puccini rollidest Des Grieux („Manon Lescaut“), Cavaradossi („Tosca“), Rodolfo („Boheem“) ja Trin („Tütarlaps kuldsest läänest“). Peale selle on ta laulnud nimiosa Wagneri „Tannhäuseris“, don José osa Bizet’ „Carmenis“, Hermanni osa Tšaikovski „Padaemandas“, Hoffmanni osa Offenbachi „Hoffmanni lugudes“, printsi osa Prokofjevi „Armastuses kolme apelsini vastu“, Turiddu osa Mascagni „Talupoja aus“, Beppe ja Arlekiini osa Leoncavallo „Pajatsites“, Bomeliuse osa Rimski-Korsakovi „Tsaari mõrsjas“, Basilio osa Mozarti „Figaro pulmas“). Ta on laulnud kõnepidaja Einrihi osa Rasmus Puuri „Pilvede värvides“, esimese külalise ja Jacob Wallenbergi osa Erkki-Sven Tüüri „Wallenbergis", Reinholdi osa Eduard Tubina „Barbara von Tisenhusenis“.

Madiste on esinenud ka Vanemuise teatris ja kammerlauljana ning olnud solist vokaalsümfoonilistes suurvormides (Mozarti „Missa solemnis”, Dvořáki „Requiem”, Gounod' „Messe solennelle de Sainte Cécile”).

Olnud 2014. aastal kaastegev tudengifilmis „Tõrv ja Sulg” (Balti filmi- ja meediakool).

## Tunnustus

* 2006 – Tiit Kuusiku stipendium
* 2008 – Eesti Teatriliidu muusikaauhind
* 2008 – Harjumaa teatripreemia
* 2009 – Georg Otsa nimeline auhind

## Viited
Motti

**Motti-taktika** on vaenlaste üksuste sissepiiramine nö kotti ja jupikaupa kahjutuks tegemine. Kasutati ära seda, et Punaarmee sõjamasin oli küll suur, aga väga kohmakas ja aeglane. Soome üksused olid väledad ja mobiilsed.
Al-Ḩūthiyyūn

**Al-Ḩūthiyyūn** (araabia keeles الحوثيون; ka *huuthid *; endanimetus أنصار الله *Anşār Allāh* 'jumala toetajad') on Jeemeni põhjaosas 1990. aastatel tekkinud islamistlik šiiidi poliitilis-sõjaline rühmitus. See on alates 2014. aastast kontrollinud suurt osa Jeemeni territooriumist ja osaleb alates 2015. aastast Jeemeni kodusõjas rahvusvaheliselt tunnustatud valitsuse ning seda toetava sõjalise koalitsiooni vastu, mida juhib Saudi Araabia. Rühmitust nähakse kohati Iraani varjusõja instrumendina.

Rühmitus alustas 2023. aasta novembris Bab el Mandebi väinas rünnakuid kaubalaevadele. Ettekäändeks oli Iisraeli laevade ründamine, et nad lõpetaksid sõja Palestiinaga. Sellest kujunes Punase mere kriis.

Liikumine on nime saanud oma asutajate ja juhtide järgi, kes pärinevad valdavalt huuthi hõimust.

## Viited

## Välislingid
* Andrew England. Who are the Houthis?&nbsp;// Yemeni ‘military entrepreneurs’ threaten global trade through the Red Sea with backing from Iran. &#091;Kes on Huthid?&nbsp;//Jeemeni "sõjaväelised ärimehed" ähvardavad Iraani toetusel ülemaailmset kaubandust Punase mere kaudu&#093;. Financial Times, 10. jaanuar 2024
* Who are the Houthi rebels and why are they attacking Red Sea ships? &#091;Kes on huthi mässulised ja miks nad ründavad Punase mere laevu?&#093; BBC News, 12. jaanuar 2024
Talvesõja vaim

**Talvesõja vaim** (soome keeles *talvisodan henki*) on rahvuslik ühtsus, mida tunnustatakse selle poolest, et see päästis Soome ideoloogiliste joonte põhjal vastandlikeks klassideks lagunemisest, mille oli põhjustanud verine Soome kodusõda (n-ö vennatapusõda) 1918. aastal.

Talvesõja vaim tekkis Nõukogude Liidu kallaletungi ehk Talvesõja ajal 30. novembrist 1939 kuni 13. märtsini 1940.
Niemodlin

**Niemodlin** (saksa *Falkenberg O.S.*, *Falkenberg Oberschlesien*) on linn Opole vojevoodkonnas Opole maakonnas, Niemodlini valla halduskeskus. Niemodlin asub umbes 22 km Opolest läänes.

Asulat on esmamainitud 1224. aastal, linnaõigused sai 1283. aasta paiku. Kuni 1945. aastani oli linn Saksamaa koosseisus.

## Viited
Varlam Šalamov

**Varlam Šalamov** (vene keeles Варлам Тихонович Шаламов; 18. juuni (vkj 5. juuni) 1907 Vologda – 17. jaanuar 1982 Moskva) oli vene kirjanik.

Tema isiklikel üleelamistel põhinev proosakogumik "Kolõma jutud" kirjeldab kohutavat peatükki Stalini aja Nõukogude Liidu ajaloos: kulla kaevandamist Kaug-Põhjas GULAG-i sunnitöölaagri vangide poolt. Teos ilmus esialgu Läänes inglise keelde tõlgituna 1960. aastatest alates kuues köites. Lõpuks avaldati see ka vene keeles, kuid sai Nõukogude Liidus ametlikult kättesaadavaks alles 1987. aastal glasnosti ajal.

## Teosed
### Eesti keeles
*Šalamov, Varlam 2019. *Kolõma jutud*. (Tõlkinud Ilona Martson.) Tallinn: EKSA.
Rahvusvahelise klassi meistersportlane

**Rahvusvahelise klassi meistersportlane** oli varem Nõukogude Liidus ja on tänapäeval mitmes endises Nõukogude Liidu liiduvabariigis sportlastele antud/antav nimetus rahvusvahelistel võistlustel väljapaistvate sportlike saavutuste eest.

## Varem kasutusel
*NSV Liidu rahvusvahelise klassi meistersportlane

## Riigid, kus nimetus on kasutusel
*Venemaa Föderatsioon
*Ukraina
*Valgevene Vabariik
*Moldova Vabariik
*Tadžikistani Vabariik
*Kirgiisi Vabariik
*Usbekistani Vabariik

## Vaata ka
*Venemaa teeneline meistersportlane
NORAD

**Põhja-Ameerika õhu- ja kosmosekaitse väejuhatus** (inglise keeles *North American Aerospace Defense Command*; **NORAD** /ˈnɔːræd; prantsuse keeles *Commandement de la défense aérospatiale de l'Amérique du Nord*, CDAAN), on Ameerika Ühendriikide ja Kanada ühendorganisatsioon, mis tegeleb Põhja-Ameerika õhuruumi ja atmosfääri suveräänsuse tagamise, seire ja kaitsega.

See asutati 12. septembril 1957 **Põhja-Ameerika õhukaitse väejuhatusena** (*North American Air Defense Command*) ja kandis seda nime kuni 1981. aasta märtsini. NORAD-i peakorter asub Ameerika Ühendriikides Colorado osariigi El Paso maakonna suurima linna Colorado Springsi lähistel asuvas Petersoni õhuväebaasis, kus ühtlasi paikneb ka Ameerika Ühendriikide põhjaväejuhatus (USNORTHCOM). Varujuhtimiskeskus paikneb lähedal asuva Cheyenne'i mäe sisse ehitatud Cheyenne'i mäe kompleksis.

Väejuhatuse komandör ja asekomandör on vastavalt Ameerika Ühendriikide neljatärnikindral ja Kanada kolmetärnikindral või võrdse auastmega ohvitserid.

## Popkultuuris
NORAD figureerib prominentselt 1983. aasta Ameerika Ühendriikide mängufilmis "Sõjamängud" (*WarGames*), aga ka teleseriaalides "Tähevärav SG-1" ja "Jeremiah".

### ''NORAD Tracks Santa''

"NORAD Tracks Santa" on alates 1955. aastast asetleidev iga-aastane NORAD-i jõuluüritus, mille käigus "jälgitakse" jõuluvana teekonda ümber maailma.

## Viited

## Välislingid

* Ametlik koduleht (inglise keeles)
Grójec

**Grójec** on linn Poolas Masoovia vojevoodkonnas, Grójeci maakonna ja Grójeci valla halduskeskus. Grójec asub Varssavi kesklinnast umbes 41 km lõunas.

Grójec sai linnaõigused 1419. aastal. Kolmanda Poola jagamise tulemusel läks Grójec 1795. aastal Preisi kuningriigi võimu alla. 1807–1815 oli linn Varssavi hertsogiriigi koosseisus. Neljanda Poola jagamise tagajärjel läks Grójec 1815. aastal Venemaaga reaalunioonis olnud Poola Kuningriigi (nn. Kongressi-Poola) koosseisu. Raudteeühenduse sai linn 1898. aastal.

Juudid moodustasid Grójeci elanikest 1897. aastal 63,3% ja 1921. aastal 58,8%.

Grójeci ümbruskond on tähtsaim õuntekasvatuspiirkond Poolas.

## Viited
Zawadzkie

**Zawadzkie** (saksa *Zawadzki*, 1936–1945 *Andreashütte*) on linn Poolas Opole vojevoodkonnas Strzelce Opolskie maakonnas, Zawadzkie valla halduskeskus. Zawadzkie asub Strzelce Opolskiest umbes 16 km kirdes.

Zawadzkie rajati 1836. aastal metallitööliste asulana, raudteeühenduse sai 1857. aastal. Kuni 1945. aastani oli asula Saksamaa koosseisus. Linnaõigused sai Zawadzkie 1962. aastal.

## Viited
Hem

**Hem** on vald Põhja-Prantsusmaal Nordi departemangus Croix' kantonis.

See asub Roubaix' linna lähedal.

## Vaatamisväärsusi

**Chapelle Sainte Thérèse** (Püha Teresa kabel) pühitseti sisse 1958. aastal Lille'i piiskopi kardinal Achille Liénarti poolt. Sakraalhoone projekteeris Šveitsi arhitekt Hermann Baur. Selle väliskuju meenutab küüni. Seal asub rohkesti moodsa kunsti teoseid, sealhulgas võib hoone kahes seinas näha Alfred Manessier' loodud vitraaže.

## Inimesi

* Daouda Sow, poksija, võitis kergekaalus hõbemedali 2008. aasta olümpiamängudelt
* Alain Bondue, Prantsuse olümpiamaanteerattur
* Michael Fortunati, poplaulja, sündinud Itaalias, üles kasvanud Hemis
* Saïda Jawad, Prantsuse näitleja

## Sõpruslinnad

* Mossley, Suur-Manchester, Suurbritannia
* Aljustrel, Alentejo, Portugal
* Wiehl, Nordrhein-Westfalen, Saksamaa

## Viited
Rarotonga

**Rarotonga** on saar Polüneesias, üks Cooki saartest. 

See on Cooki saartest suurim pindalaga 67,2 ruutkilomeetrit. Saarel elas 2016. aasta rahvaloenduse andmetel 13 044 inimest, peamiselt rarotongad ehk Cooki maoorid. Suurim asula on Avarua, mis on Cooki saarte pealinn.

Saar on vulkaaniline, kõrgus kuni 658 meetrit (Te Manga).

1858–1893 oli saar Rarotonga Kuningriigi osa. 1901. aastast kuulub Uus-Meremaale.

Saarel räägitakse maoori keelele lähedast rarotonga keelt.

## Välislingid
*http://www.cookislands.org.uk/raro1.html
Lannoy

**Lannoy** on vald Põhja-Prantsusmaal Nordi departemangus Croix' kantonis.

## Inimesi

* Jean Piat, näitleja ja kirjanik

## Viited
Punapronks

**Punapronks** on põhilisanditena tina ja tsinki sisaldav pronksivalus kasutatav sulam. Sulamis on 90% vaske, 5% tina ja 5% tsinki, kuid see võib sisaldada ka niklit ja pliid. Tugevuse, korrosioonikindluse ja kerge valatavuse tõttu on olnud kasutusel aastatuhandeid.

## Viited

## Välislingid
* What is Gunmetal (Red Brass). - chemistrylearner.com
* Video: Making red Brass or Bronze or Gunmetal. Have you ever seen red brass?
Lys-lez-Lannoy

**Lys-lez-Lannoy** on vald Põhja-Prantsusmaal Nordi departemangus Croix' kantonis.

See on Métropole européenne de Lille'i osa.

## Viited
Wasquehal

**Wasquehal** ([wakal] või [waskal]) on vald Põhja-Prantsusmaal Nordi departemangus Croix' kantonis.

Linn kandis algselt flaami nime; 11. sajandil kirjutati seda *Waskenhal*.

## Sõpruslinn

* Beyne-Heusay (Belgia)

## Vaata ka

* ES Wasquehal

## Viited
Bouchain

**Bouchain** on vald Põhja-Prantsusmaal Nordi departemangus Denaini kantonis.

## Sõpruslinnad

* Halesworth
* Eitorf

## Viited
Denain

**Denain** (pikardi: *Dnain*) on vald Põhja-Prantsusmaal Nordi departemangus Denaini kantonis.

## Inimesi

* Fabien Gilot (sündinud 1984), ujumise olümpiavõitja ja maailmameister

## Vaata ka

* Denaini lahing

## Viited
Douchy-les-Mines

**Douchy-les-Mines** on vald Põhja-Prantsusmaal Nordi departemangus Denaini kantonis.

### Maamärke

* *Parc Maingoval*
* *Le Château de la Barbière*

### Tuntud inimesi

* Charles Alexandre Crauk, maalikunstnik (1819–1905)
* Jean-Baptiste Dupilet, Prantsuse poliitik (1880–1952)
* Robert Mintkiewicz, jalgrattur (sündinud 1947)

## Sõpruslinnad

* Méguet, Burkina Faso
* Mielec, Poola
* Vila Nova de Poiares, Portugal

## Viited
Avesnes-le-Sec

**Avesnes-le-Sec** on vald Põhja-Prantsusmaal Nordi departemangus Denaini kantonis.

## Vaata ka

* Chemin de Fer du Cambrésis

## Viited
Soome-ugri filmifestival

**Soome-ugri filmifestival** ehk **FUFF** on Eestis toimuv lühifilmifestival, mida korraldatakse aastast 2014.

Festivali korraldatakse eesmärgiga tekitada huvi soome-ugri mängu- ja eksperimentaalfilmide vastu ning näidatavate filmide autorid on soome-ugri filmitegijad või filmid käsitlevad soome-ugri teemasid.  

Festival toimus 2014–2017 Tsiistre Linamuuseumis ja sealt alates Sänna Kultuurimõisas.

Festivali korraldab MTÜ FUFF.

Filmifestivali koosseisus toimuvad ka töötoad. 

## Kirjandus
* Lea Kreinin. "FUFFist ja rongidest". *Soome-ugri sõlmed 2018*. Fenno-Ugria, 2019. Lk 124–127

## Välislingid

* Koduleht
* Ave Taavet: "Reisikiri 7. Soome-ugri filmifestivalilt" Müürileht, 10. august 2020
Kaugas

**Kaugas** oli meestesärgi suur põuetasku. 

Kaukaid tehti särkidele Lõuna-Eestis, põhiliselt Mulgimaal, aga sellist teavet on saadud Setumaalt. Kaugas õmmeldi särgi kahekordsest pihaosast kas rinnaesise mõlemale või ainult vasakule küljele. Kaukasuu avanes rinnalõike äärel. Kaukas kanti raha, rahakotti, piipu, nuga, ninarätti jms.

## Viited
Lieu-Saint-Amand

**Lieu-Saint-Amand** on vald Põhja-Prantsusmaal Nordi departemangus Denaini kantonis. Seal asub ettevõte Sevel Nord – autotehas, kus valmistatakse FIAT-i, Peugeot' ja Citroëni sõidukeid.

## Viited
2019.–2020. aasta Austraalia maastikupõlengud

Alates 2019. aasta juunist on üle Austraalia olnud palju suuri maastikupõlenguid, eriti kagus, kus Uus-Lõuna-Walesis kuulutati välja eriolukord. 14. jaanuari 2020 seisuga on maastikupõlengud maha põletanud hinnanguliselt 18,6 miljonit hektarit (46 miljonit aakrit; 186 000 ruutkilomeetrit; 72 000 ruutmiili), hävitades üle 5900 hoone (sealhulgas umbes 2683 kodu) ja tappes vähemalt 30 inimest. Hukkunud ka hinnanguliselt miljard looma ja mõned ohustatud liigid võivad olla väljasuremise äärel.

## Viited
Eesti Teatriliidu balletiauhind

**Eesti Teatriliidu balletiauhind** on üks Eesti teatri aastaauhindadest.

Auhinnaga kaasneb klaasikunstnik Ivo Lille loodud Theodori silm (rahastab EV Kultuuriministeerium) ja stipendium, mida rahastab Eesti Kultuurkapitali näitekunsti sihtkapital.

## Laureaadid

## Viited